**ČEŠKA OSNOVNA ŠKOLA JOSIPA RUŽIČKE KONČANICA**

**ČESKÁ ZÁKLADNÍ ŠKOLA JOSEFA RŮŽIČKY KONČENICE**

 **KONČANICA 258**

**-Školski odbor**

KLASA: 003-06/16-01/04

URBROJ: 2103-69-05-16-1

U Končanici 12. rujna 2016.

 Na temelju članka 43. Statuta Češke osnovne škole Josipa Ružičke Končanica-České základní školy Josefa Růžičky Končenice, sazivam sjednicu

 **ŠKOLSKOG ODBORA**

 **koja će se održati 15.rujna 2016.godine /četvrtak/ u 7:00 sati**

Za dnevni red predlažem:

 1. Usvajanje zapisnika s prethodne sjednice Školskog odbora.

 2. Rješavanje po natječaju za radna mjesta:

- učitelja/ice glazbene kulture**-** na neodređeno, nepuno radno vrijeme, 22 sata ukupnog

 radnoga vremena tjedno , 1 izvršitelj

 - učitelja/ice matematike- na neodređeno, nepuno radno vrijeme, 18 sati ukupnog radnog

 vremena, 1 izvršitelj

 - učitelja/ice biologije- na neodređeno, nepuno radno vrijeme, 16 sati ukupnog radnog

 vremena tjedno, 1 izvršitelj

 - učitelja/ice razredne nastave- na neodređeno, puno radno vrijeme, 40 sati tjedno ukupnog

 radnog vremena,

 3. Davanje suglasnosti na zapošljavanje učitelja tjelesne i zdravstvene kulture do 60 dana

 4. Donošenje odluke o prihvaćanju Financijskog izvješća za razdoblje od 01.01-30.06.2016.

 5. Razno

 Predsjednica školskog odbora:

 Višnja Veber Malina

**U privitku:**

- Zapisnik sjednice Školskog odbora od 12. 05. 2016. godine

- Financijsko izvješće za razdoblje 01.01.-30.06.2016.godine

 **ZAPISNIK SA SJEDNICE ŠKOLSKOG ODBORA**

**ODRŽANE 15. RUJNA 2016. GODINE**

Sjednica je započela u 7:00 sati u Matičnoj školi u Končanici.

 **Nazočni:** Višnja Veber Malina, predsjednica, članovi: Romana Jurić, Věra Vystyd,

 Darko Holinka, Zlatko Bakunić, ravnatelj škole Jaromir Vrabec,

**Opravdano odsutni:** Miran Husak i Danijel Lipušić

**Voditeljica zapisnika:** Drahuška Bakunić

 Predsjednica Školskog odbora Višnja Veber Malina otvara sjednicu, pozdravlja prisutne i konstatira kako postoji kvorum za donošenje pravovaljanih odluka i predlaže sljedeći:

**Dnevni red:**

 1. Usvajanje zapisnika s prethodne sjednice Školskog odbora.

 2. Rješavanje po natječaju za radna mjesta:

- učitelja/ice glazbene kulture**-** na neodređeno, nepuno radno vrijeme, 22 sata ukupnog

 radnoga vremena tjedno, 1 izvršitelj

 - učitelja/ice matematike- na neodređeno, nepuno radno vrijeme, 18 sati ukupnog radnog

 vremena, 1 izvršitelj

 - učitelja/ice biologije- na neodređeno, nepuno radno vrijeme, 16 sati ukupnog radnog

 vremena tjedno, 1 izvršitelj

 - učitelja/ice razredne nastave- na neodređeno, puno radno vrijeme, 40 sati tjedno ukupnog

 radnog vremena,

 3. Davanje suglasnosti na zapošljavanje učitelja tjelesne i zdravstvene kulture do 60 dana

 4. Donošenje odluke o prihvaćanju Financijskog izvješća za razdoblje od 01.01-30.06.2016.

 5. Razno

Jednoglasno je usvojen predloženi dnevni red školskog odbora.

**Ad.1.** Jednoglasno je usvojen zapisnik s prethodne sjednice školskog odbora.

**Ad.2.** Na radno mjesto učitelja glazbene kulture pristigla je samo molba Dalibora Kolara koji nije stručan. Ravnatelj Jaromir Vrabec donosi odluku da se Dalibora Kolara primi na radno mjesto učitelja glazbene kulture - ukupno 22 sata. Nakon provedenog glasovanja školski odbor daje suglasnost ravnatelju da se Dalibora Kolara primi na navedeno radno mjesto.

Za radno mjesto učitelja matematike pristiglo je više molbi, a ravnatelj predlaže Anitu Brezina, mag. matematike i fizike koja je jedino stručna i ispunjava sve uvjete. Predsjednica Višnja Veber Malina poziva članove školskog odbora na glasovanje. Nakon provedenog glasovanja članovi školskog odbora jednoglasno su dali suglasnost ravnatelju da se Anita Brezina primi na radno mjesto učiteljice matematike.

Na radno mjesto učitelja biologije ukupno 16 sati tjedno radno vrijeme, ravnatelj predlaže Ivanu Jovanović koja je stručna za prirodu, ali ne za biologiju, zbog poznavanja češkog jezika na 8 sati i Kristinu Rihter koja je stručna za biologiju, ali ne zna češki jezik na 8 sati. Ivana Jovanović će predavati biologiju u češkim razrednim odjelima, a Kristina Rihter u hrvatskim razrednim odjelima, upoznaje članove školskog odbora ravnatelj Jaromir Vrabec. Nakon provedenog glasovanja članovi školskog odbora jednoglasno su dali suglasnost ravnatelju da se Ivana Jovanović i Kristina Rihter prime na radno mjesto učiteljica biologije.

Na radno mjesto učitelja razredne nastave ravnatelj predlaže Luku Siruček koji već radi u našoj školi po odluci ravnatelja do 15 dana . Član školskog odbora Zlatko Bakunić pita ravnatelja da li možda ima nekog kandidata s općine Končanica. Ravnatelj odgovara da nema. Nakon provedenog glasovanja članovi školskog odbora jednoglasno su dali suglasnost na prijedlog ravnatelja da je Luka Siruček primi na radno mjesto učitelja razredne nastave.

**1.**

**Ad.3.** Članovi školskog odbora jednoglasno su dali suglasnost na prijedlog ravnatelja da se Danko Tomašek primi do 60 dana odnosno do povratka Daria Sante, učitelja tjelesne i zdravstvene kulture s bolovanja.

**Ad.4.** S Financijskim izvješćem za razdoblje od 01.01. do 30.06.2016. godine članove školskog odbora upoznala je voditelj računovodstva Sanja Karnik- Holinka. Ravnatelj upoznaje članove školskog odbora da je županija Bjelovarsko-bilogorska kao osnivač našoj školi iz Proračuna Bjelovarsko-bilogorske županije odobrila 213.480,00 kn. Ta sredstva nisu dostatna, stoga će škola morati raditi rebalans proračuna. Novost je što Županija direktno plaća račune dobavljačima i to preko riznice, upoznaje članove školskog odbora , ravnatelj škole. Što se financiranja tiče Županija nije povećala financijska sredstva za novu sportsku dvoranu tako da za razdoblje od 4 godine manjak iznosi 75.000,00 kn. Školska kuhinja posluje pozitivno u plusu je za 34.000,00 kn. Problem je što roditelji ne plaćaju redovito račune za prehranu svoje djece. Kada bi se računi plaćali na vrijeme, olakšalo bi se financiranje redovitih računa za prehranu. Što se tiče financiranja, Županija je obećala podmiriti manjkove u poslovanju, stoga se nada da će izvršiti dato obećanje, upoznaje članove školskog odbora ravnatelj.

**Ad.5.** Što se financiranja tiče, sretni smo što smo češka škola pa Savez Čeha u RH pomaže u financiranju raznih aktivnosti. Ove školske godine imamo u razrednoj nastavi jedan razred više stoga se uredila učionica u Staroj školi, a Vijeće češke nacionalne manjine Bjelovarsko-bilogorske županije, obećalo je pomoć u iznosu od 4.000,00 kn.

Predsjednica školskog odbora Višnja Veber Malina zatražila je da se tajnici škole Drahuški Bakunić promijeni lozinka za ulaz u e- maticu zbog toga jer s njezinom lozinkom svatko ulazi u e-maticu i i mijenja podatke kako se sjeti. E-matica je službeni dokument škole i tako se prema njoj treba odnositi. Svi razredni učitelji imaju svoje lozinke i mogu ulaziti i mijenjati podatke prema potrebi u svom razrednom odjelu.

Sjednica školskog odbora je završila u 8:30 sati.

Voditelj zapisnika: Predsjednica školskog odbora:

 Drahuška Bakunić Višnja Veber Malina